**ROMÂNIA**

**JUDEȚUL BACĂU**

**COMUNA GURA VĂII**

**CONSILIUL LOCAL AL COMUNEI GURA VĂII**

**HOTĂRÂREA NR. 51 din 06 iunie 2022**

**Privind aprobarea Notei de fundamentare în vederea elaborării MONOGRAFIEI COMUNEI GURA VĂII**

**Consiliul Local al comunei Gura Văii, județul Bacău, reunit în ședința sa ordinară din luna iunie 2022, legal constituită în prezența unui număr de 13 consilieri din cei 15 aleși.**

**Avînd în vedere:**

* Proiectul de hotărîre Privind aprobarea **Notei de fundamentare în vederea elaborării MONOGRAFIEI COMUNEI GURA VĂII,** inițiat de Primarul comunei Gura Văii , Dl. Silviu Tinei și aprobat prin Referatul nr. 5687/27.05.2022.
* Raportul de specialitate al Secretarului General al comunei Gura Văii, Dl. Cornel Panțiru , inregistrat la nr. 5688/27.05.2022.
* Nota de fundamentare privind elaborarea Mongrafiei comunei Gura Văii, județul Bacău , nr. 5692/27.05.2022.
* Avizul favorabil emis de Comisiile 1,2 și 3 de pe lîngă Consiliul Local al comunei Gura Văii.

**Prevederile**:

* Art.41-42, art.44 alin.(1) și (4) și art.45 din Legea nr.273/2006, actualizată, privind finanțele publice locale, cu modificările și completările ulterioare
* Art.129 alin.(1) și alin.(2) lit.a coroborat cu alin.(3) lit.a din OUG 57/2019 actualizată, privind Codul Administratv.

**In temeiul prevederilor art.196 alin.(1) lit.a din OUG 57/2019 , actualizată, privind Codul Administrativ**

**HOTĂRĂȘTE:**

Art.1 Se aprobă Nota de fundamentare în vederea elaborării Monografiei Comunei Gura Văii, județ Bacău, conform Anexei la prezenta hotărîre.

Art.2 Cu ducerea la indeplinire a prezentei hotărîri se incredințează Primarul comunei Gura Văii prin Biroul Buget , Finanțe și Contabilitate și structurile subordonate acestuia.

Art.3 Secretarul general al comunei Gura Văii va asigura comunicarea prezentei hotărîri , in termenul prevăzut de lege, tuturor persoanelor și instituțiilor interesate.

**PREȘEDINTE DE ȘEDINȚĂ CONTRASEMNEAZĂ**

**Consilier, Irimia Andrei SECRETAR GENERAL UAT**

 **CORNEL PANȚIRU**

Hotărîrea a fost adoptată cu următorul cvorum:Consilieri aleși- 15,Consilieri prezenți-13 Voturi ,, pentru,,-13 Voturi,,impotrivă,,-0 Abțineri- 0 Delegatul sătesc votează- pentru

Anexă la Hotărârea nr.51 din 06 iunie 2022

**NOTA DE FUNDAMENTARE**

**Privind elaborarea MONOGRAFIEI COMUNEI GURA VĂII, JUDEȚUL BACĂU**

**I.NECESITATEA ȘI OPORTUNITATEA INVESTIȚIEI**

* În general, alcătuirea unei monografii presupune multă documentare, studiu, cercetare și muncă, o asemenea lucrare fiind realizată, de obiceim de un colectiv de autori.
* Necesitatea existenței unei Monografii a Comunei Gura Văii nu poate fi pusă la îndoială, mai ales în vremurile acestea în care încercăm să ne redescoperim pe noi înșine și să menținem vii tradițiile, datinile și obiceiurile.
* Despre Gura Văii, Râpî ori Gropi, au mai scris și alții câte ceva, dar o Monografie completă a comunei, nu a fost scisă niciodată.
* Oportunitatea unui asemenea studiu monografic vine din dorința de a scoate la lumină informații și apecte aparte, pe care lucrările de sinteză nu le pot cuprinde.
* Studiile monografice pot contribui decisiv la construirea unei imagini mai obiective și mai corecte a realităților locale. Monografia unei localități va deveni o revelație pentru cunoașterea istoriei , geografia, economia,agricultura, meșteșugurile, folclorului,a oamenilor și a faptelor locului.
* Avînd în vedere că cercetarea monografică și scrierea unei monografii poate fi făcută de profesori, de economiști, de juriști ori învățători , considerăm că o anumită introducere in studiul monografic, în tehnicile de cercetare sociologică și economică este pe deplin benefică.

**MONOGRAFIA COMUNEI TREBUIE SĂ CUPRINDĂ**

Nota editorului

Prefață

**Capitolul I – Date Generale**

I.1 Așezarea geografică a comunei. Căi de acces.Vecini

Relief, hidrografie. Climă , floră și faună.

Componența comunei.

**Capitolul II**

Toponimie

Istoricul așezărilor de la primele manifestări umane până la începutul evului mediu(sec.XI).

Închegarea satelor și dezvoltarea lor în evul mediu(sec.XII-XVIII)-atestarea documentară a satelor Gura Văii, Pătrășcani, Motocești, Temelia, Păltinata, Dumbrava și Capăta, a denumirilor vechi(Râpi, Gropi) dar și a satelor Jevreni și Slobozia Mielului în perioada în care au făcut parte din comuna Gura Văii.

Înființarea comunei. Istoricul administrativ al comunei.

Satele componente ale comunei Gura Văii în epoca modernă(sec.XIX –inceput de sec. XX-1918)-evoluția istorică.

Populația, Ocupații de bază, Obiceiuri.

**Capitolul III**

Evoluția comunei ,a proprietății și relațiilor cu proprietarii în epoca contemporană

Economia(industria, agricultura).

Instituții(Primăria, biserica, invățământ, sănătate, etc)

**Capitolul IV**

Evenimente in viața comunei

Sec.XVIII, Sec. XIX, Sec XX

**Capitolul V**

Populația:Tipuri de oameni:Etnie, confesiune religioasă.

Statistica populației între anii 1774-1865

Statistica populației între anii 1866-1918

Evoluția populației în perioada interbelică până în 1950

Evoluția teritoriului administrativ și a populației intre 1951-2011

Familiile satului

Habitatul (satul, strazile, casa, gospodăria, anele, altele)

**Capitolul VI**

Instituțiile comunei

Primaria

Invățământ

Bisericile

Cămine culturale

Sănătatea, Dispensare, Farmacii

Poșta, Telecomunicații.

**Capitolul VII**

Economia comunei.Industria

Electrificarea comunei, Căi de comunicație, Transporturi.

Agricultura

Calitatea pământului.

Repartizarea proprietății- Reformele agrare.

Înființarea C.A.P.urilor.

**Capitolul VIII**

Alte ocupații:Cojocăria.Croitoria.Morărit. Albinărit.Prelucrarea lânei,cânepii, țesut, etc.

**Capitolul IX**

Satele comunei și spritualitatea lor.

Etnografia(port, tradiții, obiceiuri, datini, interioare de case, etc)

Cultura(folclor literar, muzical, coregrafic)

Personalități

Monumente istorice

Monumente de for public(obeliscuri și troițe comemorative)

Sport-Turism

Obiceiuri legate de naștere

Nunta și obiceiurile ei

Moartea și obiceiurile sale

Datini și obiceiuri în timpul anului

Alte informații ce merită puse în valoare.

Indice nume și localități

Rezumate(engleza, franceză)

Post scriptum

Bibliografie

Anexe

Documente

Hărți

Album foto

Alcătuirea planului de lucru

* Obținerea de informații generale despre comună(hărți , atlase, dicționare geografice, reviste,etc)
* Informația de bibliotecă(monografii mai vechi, monografii ale comunelor vecine, lucrări, etc)
* Informația de arhivă(cercetare a fondurilor arhivistice de la arhivele statului, academia română.
* Informația de teren
* Stabilirea planului final- Structura Monografiei

Estimarea investiției:

Durată în timp: 24 de luni

Impact bugetar:30.000 de lei.

**PREȘEDINTE DE ȘEDINȚĂ CONTRASEMNEAZĂ**

**Consilier, Irimia Andrei SECRETAR GENERAL UAT**

 **CORNEL PANȚIRU**

**ROMÂNIA**

**JUDEȚUL BACĂU**

**COMUNA GURA VĂII**

**PRIMAR**

**Nr. ................................./\_\_.05.2022**

**REFERAT DE APROBARE LA PROIECTUL DE HOTĂRÎRE**

**Privind aprobarea Notei de fundamentare în vederea elaborării MONOGRAFIEI COMUNEI GURA VĂII**

ONORAT CONSILIU,

În temeiul prevederilor art.136 alin.(1) din OUG 57/2019, actualizată, privind Codul Administrativ, am inițiat Proiectul de hotărîre Privind aprobarea Notei de fundamentare în vederea elaborării MONOGRAFIEI COMUNEI GURA VĂII.

Prin elaborarea obiectivului propus se urmărește cunoașterea istoriei, geografiei, economiei , agriculturii, meșteșugurilor, folclorului, pentru cunoașterea oamenilor și a faptelor locului, intr-o expresie ,,aducerea la lumină a identiății reale a comunei Gura Văii,,.

La finalul acestui proiect, vom găsi în scris , evoluția comunei Gura Văii din cele mai vechi timpuri până în zilele noastre. Facem acest lucru și pentru noi , cei de azi, dar mai ales pentru urmașii noștri. Scoțînd la lumină valorile trecutului ne facem datoria de onoare față de strămoșii noștri cărora le păstrăm memoria și le aducem un omagiu căci , nu-i așa? „**Moldova n-a fost a strămoşilor mei, n-a fost a mea şi nu e a voastră, ci a urmaşilor voştri şi a urmaşilor urmaşilor voştri în veacul vecilor”**

**Față de cele mai sus arătate supun dezbaterii și aprobării proiectul de hotărîre în forma inițiată.**

**PRIMAR**

**SILVIU TINEI**

**ROMÂNIA**

**JUDEȚUL BACĂU**

**COMUNA GURA VĂII**

**SECRETAR GENERAL**

**Nr. ……………………/\_\_.05.2022**

**RAPORT DE SPECIALITATE LA PROIECTUL DE HOTĂRÎRE**

**Privind aprobarea Notei de fundamentare în vederea elaborării MONOGRAFIEI COMUNEI GURA VĂII**

**Secretarul general al comunei Gura Văii, Dl.Panțiru Cornel**

* **Văzînd:** Proiectul de hotărîre Privind aprobarea **Notei de fundamentare în vederea elaborării MONOGRAFIEI COMUNEI GURA VĂII,** inițiat de Primarul comunei Gura Văii , Dl. Silviu Tinei și aprobat prin Referatul nr. ..................../\_\_/05.2022.
* Nota de fundamentare privind elaborarea Mongrafiei comunei Gura Văii, județul Bacău , nr. ............................../\_\_.05.2022.
* Avizul favorabil emis de Comisiile 1,2 și 3 de pe lîngă Consiliul Local al comunei Gura Văii.

**Prevederile**:

* Art.41-42, art.44 alin.(1) și (4) și art.45 din Legea nr.273/2006, actualizată, privind finanțele publice locale, cu modificările și completările ulterioare
* Art.129 alin.(1) și alin.(2) lit.a coroborat cu alin.(3) lit.a din OUG 57/2019 actualizată, privind Codul Administrativ.

Avizez favorabil Proiectul de Hotărîre întrucât îndeplinește condițiile de a fi adoptat.

**SECRETAR GENERAL**

**CORNEL PANȚIRU**